แอมานุแอล มาครง

แอมานุแอล ฌ็อง-มีแชล เฟรเดริก มาครงทับศัพท์ตามประกาศสำนักนายกรัฐมนตรี เรื่อง หลักเกณฑ์การทับศัพท์ภาษาฝรั่งเศส (พ.ศ. 2553) (; เกิด 21 ธันวาคม พ.ศ. 2520) เป็นนักการเมือง อดีตข้าราชการพลเรือนระดับสูง และอดีตวาณิชธนกรชาวฝรั่งเศส ปัจจุบันดำรงตำแหน่งประธานาธิบดีฝรั่งเศสและเจ้าผู้ร่วมครองอันดอร์รา

มาครงเป็นหนึ่งในผู้สมัครชิงตำแหน่งประธานาธิบดีฝรั่งเศสในการเลือกตั้ง พ.ศ. 2560 ผลจากการเลือกตั้งรอบแรกเมื่อวันที่ 23 เมษายน ปรากฏว่า เขามีคะแนนนำมาเป็นอันดับหนึ่ง ตามมาด้วยมารีน เลอ แปน ที่มีคะแนนตามมาเป็นอันดับสอง มาครงได้ลงแข่งขันกับเลอ แปน ในการเลือกตั้งรอบที่สองเมื่อวันที่ 7 พฤษภาคม และได้รับชัยชนะอย่างขาดลอย ณ อายุ 39 ปี เขากลายเป็นประธานาธิบดีที่มีอายุน้อยที่สุดในประวัติศาสตร์ฝรั่งเศสและกลายเป็นประมุขแห่งรัฐฝรั่งเศสที่มีอายุน้อยที่สุดนับตั้งแต่สมัยนโปเลียน

มาครงได้รับเลือกตั้งอีกครั้งเป็นสมัยที่สอง หลังจากมีชัยชนะในการเลือกตั้งประธานาธิบดีฝรั่งเศส พ.ศ. 2565 ส่งผลทำให้เขากลายเป็นประธานาธิบดีฝรั่งเศสที่ได้รับเลือกตั้งครั้งใหม่ในรอบ 20 ปีนับตั้งแต่สมัยประธานาธิบดีฌัก ชีรัก ที่มีชัยชนะเลือกตั้งครั้งใหม่ในการเลือกตั้งประธานาธิบดีฝรั่งเศส พ.ศ. 2565

ประวัติ
มาครงเกิดในวันที่ 21 ธันวาคม พ.ศ. 2520 ที่อาเมียง โดยเป็นบุตรของฟร็องซวซ มาครง (สกุลเดิม นอแก็ส) แพทย์ กับฌ็อง-มีแชล มาครง ศาสตราจารย์ประสาทวิทยาที่มหาวิทยาลัยปีการ์ดี ทั้งคู่หย่าร้างใน พ.ศ. 2553 มาครงมีน้องสองคน คือ Laurent ที่เกิดใน ค.ศ. 2522 กับ Estelle ที่เกิดใน พ.ศ. 2525 ลูกคนแรกของฟร็องซวซกับฌ็อง-มีแชลนั้นตายคลอด

มรดกของตระกูลมาครงสืบย้อนไปถึงหมู่บ้านโอตี แคว้นปีการ์ดี จอร์จ วิลเลียม รอเบิร์ตสัน ทวดคนหนึ่งในฝ่ายพ่อ เป็นชาวอังกฤษที่เกิดในบริสตอล สหราชอาณาจักร"Le Big Mac: Emmanuel Macron's rise and rise" . ส่วน Jean กับ Germaine Noguès (สกุลเดิม Arribet) ตากับยายของเขา มาจากเมืองบาแญร์-เดอ-บีกอร์แถบเทือกเขาพิรินี กัสกอญ มาครงมักไปเยี่ยมเยียนคุณยายชื่อ Germaine ที่เขาเรียกเองด้วยชื่อ "Manette" ในเมืองบาแญร์-เดอ-บีกอร์ มาครงเชื่อมโยงความเพลิดเพลินในการอ่านกับความโน้มเอียงการเมืองไปทางซ้ายเข้ากับ Germaine ผู้กลายเป็นครูและต่อมาเป็นอาจารย์ใหญ่ หลังได้รับการเลี้ยงดูแบบเรียบง่ายจากพ่อที่เป็นนายสถานีและแม่ผู้ดูแลบ้าน

แม้ว่ามาครงเติบโตในครอบครัวที่ไม่เคร่งศาสนา เขาได้รับบัพติศมาคาทอลิกตามคำขอของตนตอนอายุ 12 ขวบ ปัจจุบันเขามีความเชื่อแบบอไญยนิยม

บรีฌิต มาครงแต่งงานกับบรีฌิต ทรอเญอVIDEO. Les images du mariage d'Emmanuel Macron et de Brigitte Trogneux, diffusées . Le Parisien (22 November 2016). อดีตครูอายุมากกว่าเกือบ 25 ปี และอดีตครูโรงเรียนมัธยม La Providence ของเขาในเมืองอาเมียง ทั้งสองพบกันระหว่างที่เธอจัดห้องเครื่องการละครตอนที่เขาเป็นนักเรียนอายุ 15 ปีและเธอเป็นครูอายุ 39 ปี ตอนแรกพ่อแม่ของมาครงพยายามแยกทั้งคู่ด้วยการส่งเขาไปเรียนปีสุดท้ายที่ปารีส เนื่องจากทั้งคู่เห็นว่าความสัมพันธ์นี้ไม่เหมาะสมเพราะความเป็นเด็กของเขา หลังมาครงเรียนจบ ทั้งคู่กลับมาพบกันและแต่งงานใน พ.ศ. 2550 บทบาทของเธอในการรณรงค์หาเสียงชิงตำแหน่งประธานาธิบดีของมาครงใน พ.ศ. 2560 ถือเป็นจุดเปลี่ยน โดยพันธมิตรที่ใกล้ชิดของมาครงกล่าวว่า บรีฌิต มาครงช่วยให้มาครงพัฒนาทักษะอย่างการพูดในที่สาธารณะ

บรรณานุกรม



 หมายเหตุ 

 เชิงอรรถ 

แหล่งข้อมูลอื่น





หมวดหมู่:ประธานาธิบดีฝรั่งเศส
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:นักการเมืองฝรั่งเศส
หมวดหมู่:บุคคลจากอาเมียง